  Майя Бывальцева Удмуртиын выль дышетскон арлы 83 процентэз дышетон огазеяськонъёс дасесь. Со сярысь улосвыл тӧро дорын ортчем аппарат кенешонын элькунысь дышетонъя но тодосъя министр Светлана Болотникова ивортӥз. Туннэ Удмуртиын ваньмыз 1 сюрс 300 дышетон огазеяськонъёс. Со пӧлын 585 нылпи садъёс, 568 школаос, 13 нылпи юртъёс, ватсаса тодон-валанъёс сётонъя 94 юртъёс, 40 ӧнер дышетсконниос 1-тӥ гудырикошконлы 1 сюрс 108 дышетон юртъёслэсь дасьлыксэс чаклазы. Эскеронъёсты 1 сюрс 80-эз ортчизы. Таяз арын эскерыны поттымтэ 16 огазеяськонъёс. Мугъёсыз – юридик огазеяськонэз быдтон яке 13 номеро школа-интернатын сямен чаклам радлыкъя тупатъян ужъёс Светлана Болотникова, Удмуртиысь дышетонъя но тодосъя министрСветлана Болотниковалэн верамезъя, дышетсконниосты кутон ужъёсты 19 муниципал кылдытэтъёсын йылпумъязы ни. Эскеронъёсты нырысетӥ полэн ортчизы Эгра но Сьӧлта ёросъёсысь, Воткаысь но Ижкарысь дышетон огазеяськонъёс. Удмуртиысь ваньмыз дышетон огазеяськонъёс 15-тӥ гудырикошконлы кутэмын луыны кулэ Валтӥсь мугъёс, кудъёсыз сэрен дышетсконниос нырысетӥ полэн уг кутӥсько, ӵемысьгес Госпожнадзорлэн алонъёсынызы герӟаськемын. Кылсярысь, сигъёсты тылпулэсь утись суретъёсын пыӵатыны огкылъёс юнматымтэ. Кылсярысь, тылпу сярысь ивортӥсь сӧзнэт уг ужа, нош мугъёсыз туж огшоры луо, тылпу сярысь ивортӥсь тӥрлыклэсь датчиксэ, аккумуляторзэ воштыны кулэ. Кытын ке тылпу кысыны ву возён инты лэсьтымтэ на Светлана Болотникова, Удмуртиысь дышетонъя но тодосъя министрМинистрлэн верамезъя, ужъёсты быдэстоно но соосты кутон дыр малпаськыса радъямын луысал ке, сыӵе тырмымтэос ӧй шараяськысалзы. Таяз арын Ува ёросысь Удугуӵин черкогуртысь школаын сьӧросъёс лэсьтӥзы, азьвыл кыре потоно луэ вал. Та дырлы элькунын гурен эстӥськись школа вань на – Эгра ёросысь Чумой черкогуртын. Отын шуныт сётон сӧзнэтэз матысь дыре лэсьтыны кулэ.   Тегъёс: Дышетон Ижкар Удмуртия школаос дӥськут Дышетонъянотодосъяминистерство СветланаБолотникова  